'Huisrower' by Pta-supermark vasgetrek | Maroela Media
'n 29-jarige verdagte is by 'n winkelsentrum in Centurion aangekeer, ure nadat hy en sy makker glo 'n man in sy huis oorval en beroof het.
Konst. Tumisang Moloto, polisiewoordvoerder, het Maandag aan Maroela Media gesê die man is Vrydag in die vroeë oggendure in sy huis in Gerhardsville oorval terwyl hy geslaap het.
"Twee mans het omstreeks 01:30 die man se huis in Akasialaan betree. Dit is nog onduidelik hoe hulle toegang tot die huis gekry het. Hulle het 'n vuurwapen op die slagoffer gerig en met klere, selfone en 'n bedrag geld gevlug," het Moloto gesê.
Die Erasmia-polisie het 'n volskaalse soektog na die verdagtes van stapel gestuur. "Die polisie het inligting ontvang en opgevolg wat hulle omstreeks 18:00 na 'n supermark in Gerhardsville gelei het. Een verdagte is daar in hegtenis geneem en sy medepligtige is steeds soek."
Die verdagte moet binnekort in die Atteridgeville-landdroshof verskyn op aanklag van huisroof. Die ondersoek duur voort.
Pta Supermark of Centurion Winkelsentrum???
Jy lees verkeerd, dis nie Centurion winkelsentrum nie……. dis 'n winkelsentrum in Centurion
Centurion is deesdae deel van Pretoria.
Welgedaan! Trots op julle! As almal so vinnig aangekeer word! Is daar geen diewe en misdadigers in ons pragtige land oor nie!